L’IES Vicent Andrés Estellés, d’Erasmus a Lituània
2025-07-24

L’alumnat de 1r de Batxillerat de l’IES Vicent Andrés Estellés de Burjassot ha participat, recentment, en un intercanvi Erasmus+ amb l’Escola Sandora de Šiauliai, Lituània. L’experiència és part del projecte “ANT: Art, Nature and Technology”.

Segons expliquen fonts de l’institut, “els nostres alumnes han tornat a Burjassot amb les motxilles plenes de vivències inoblidables. Tant l’alumnat com els docents responsables estem molt agraïts al projecte europeu Erasmus+ i, especialment, als nostres amics lituans. Han sigut uns amfitrions de luxe i els esperem molt prompte a Espanya amb els braços oberts”. I és que, a l’octubre, seran els alumnes de Burjassot els que reben ací, a casa, als estudiants de l’Escola Sandora.

Šiauliai és una ciutat lituana situada al nord del país. Amb 100.575 habitants, és la quarta ciutat més poblada de Lituània. Situada en l’antiga regió de Samogitia, la història del municipi està lligada a la batalla de Saule que es va desenvolupar prop d’allí, en 1236.